มหาวิทยาลัยวิจัยแห่งชาติ

**มหาวิทยาลัยวิจัยแห่งชาติ** () หรือ **โครงการพัฒนามหาวิทยาลัยวิจัยแห่งชาติ** ซึ่งเป็นหนึ่งในโครงการของแผนปฏิบัติการไทยเข้มแข็ง 2555 ก่อตั้งขึ้นเมื่อวันที่ 1 กรกฎาคม พ.ศ. 2552 โดยจุรินทร์ ลักษณวิศิษฏ์ รัฐมนตรีว่าการกระทรวงศึกษาธิการในสมัยรัฐบาลอภิสิทธิ์ เวชชาชีวะ มีวัตถุประสงค์เพื่อยกระดับคุณภาพทางการศึกษา การวิจัยของมหาวิทยาลัยไทยและเพิ่มขีดความสามารถในการวิจัยเมื่อเทียบกับระดับโลก โดยมหาวิทยาลัยที่ได้รับการคัดเลือกจะได้เงินสนับสนุนจากรัฐบาลเป็นเวลา 3 ปี จำนวนเงิน 9,450 ล้านบาทเพื่อเป็นทุนในการวิจัยและพัฒนาอาจารย์และบุคคลากรในมหาวิทยาลัยที่ได้รับการคัดเลือก 

วันที่ 24 สิงหาคม พ.ศ. 2552 กระทรวงศึกษาธิการ ได้ประกาศรายชื่อ **มหาวิทยาลัยวิจัยแห่งชาติ จำนวน 9 แห่ง** จาก มหาวิทยาลัย 15 แห่ง ที่ได้รับการเสนอชื่อ ได้แก่ 
* จุฬาลงกรณ์มหาวิทยาลัย 
* มหาวิทยาลัยมหิดล
* มหาวิทยาลัยเกษตรศาสตร์ 
* มหาวิทยาลัยธรรมศาสตร์ 
* มหาวิทยาลัยเชียงใหม่
* มหาวิทยาลัยขอนแก่น
* มหาวิทยาลัยสงขลานครินทร์ 
* มหาวิทยาลัยเทคโนโลยีพระจอมเกล้าธนบุรี 
* มหาวิทยาลัยเทคโนโลยีสุรนารี 
ปัจจุบัน โครงการนี้ไม่ได้มีการประกาศยกเลิกอย่างเป็นทางการ แต่ก็ไม่ได้มีการเคลื่อนไหวใด ๆ หรือแม้แต่การจัดสรรงบประมาณที่เคยจัดสรรผ่านโครงการนี้ก็ได้ย้ายไปจัดสรรผ่านโครงการพลิกโฉมมหาวิทยาลัยแทน

## รายชื่อมหาวิทยาลัยวิจัยแห่งชาติ

## เกณฑ์ในการคัดเลือก

**กลุ่มที่ 1** ต้องติดลำดับ 1 ใน 500 มหาวิทยาลัยโลก ซึ่งมีมหาวิทยาลัยผ่านเกณฑ์ 7 แห่ง ได้แก่ จุฬาลงกรณมหาวิทยาลัย มหาวิทยาลัยมหิดล มหาวิทยาลัยเกษตรศาสตร์ มหาวิทยาลัยธรรมศาสตร์ มหาวิทยาลัยเชียงใหม่ มหาวิทยาลัยขอนแก่น มหาวิทยาลัยสงขลานครินทร์

**กลุ่มที่ 2** ถ้าหากไม่อยู่เกณฑ์นี้จะต้องเข้าเกณฑ์ 3 ข้อดังต่อไปนี้
*มีผลงานวิจัยในรอบ 5 ปีที่ผ่านมาอย่างน้อย 500 เรื่อง
*จากงานวิจัย 500 เรื่องต้องมี 5 สาขาวิชาหลัก และมีความโดดเด่นเฉพาะด้านอย่างน้อย 2 ใน 5 สาขาวิชาดังกล่าว
*อาจารย์ในมหาวิทยาลัยดังกล่าว ต้องมีวุฒิการศึกษาระดับปริญญาเอกอย่างน้อย 40 % จากจำนวนคณาจารย์ทั้งหมด
ซึ่งมีมหาวิทยาลัยผ่านเกณฑ์ 2 แห่ง ได้แก่ มหาวิทยาลัยเทคโนโลยีพระจอมเกล้าธนบุรี มหาวิทยาลัยเทคโนโลยีสุรนารี

## โครงการพลิกโฉมมหาวิทยาลัย
ในปัจจุบัน ได้มีการทดแทนโครงการพัฒนามหาวิทยาลัยวิจัยแห่งชาติด้วย**โครงการพลิกโฉมมหาวิทยาลัย**

โครงการพลิกโฉมมหาวิทยาลัย คือ โครงการที่เริ่มต้นปฎิรูประบบการศึกษา โดยการกําหนดกลุ่มสถาบันอุดมศึกษาเชิงยุทธศาสตร์ เป็นการกําหนดเป้าหมาย และผลลัพธ์การดําเนินงานตามจุดเน้นเชิงยุทธศาสตร์ของสถาบันอุดมศึกษาที่มีการจัดการเรียนการสอนระดับปริญญาตรีขึ้นไป

เพื่อสนับสนุนการพัฒนาทรัพยากรบุคคลของประเทศ และสอดคล้องกับทิศทางการพัฒนาประเทศ โดยกําหนดนิยาม คุณลักษณะ ตัวชี้วัด และนิยามเชิงปฏิบัติการครอบคลุมผลการดําเนินงาน (Performance) และศักยภาพ (Potential) ของสถาบันอุดมศึกษาแต่ละกลุ่ม

เพื่อให้สถาบันอุดมศึกษาแต่ละแห่งได้ใช้ความสามารถและศักยภาพอย่างมีประสิทธิภาพ การปฏิรูประบบอุดมศึกษา จะใช้วิธีการกําหนดกลุ่มสถาบันอุดมศึกษาออกเป็น 5 กลุ่มเชิงยุทธศาสตร์
* **กลุ่มพัฒนาการวิจัยระดับแนวหน้าของโลก** ได้แก่
** จุฬาลงกรณ์มหาวิทยาลัย
** มหาวิทยาลัยมหิดล
** มหาวิทยาลัยขอนแก่น
** มหาวิทยาลัยเกษตรศาสตร์
** มหาวิทยาลัยธรรมศาสตร์
** มหาวิทยาลัยศิลปากร
** มหาวิทยาลัยเชียงใหม่
** มหาวิทยาลัยแม่ฟ้าหลวง
** มหาวิทยาลัยสงขลานครินทร์
** มหาวิทยาลัยนเรศวร
** มหาวิทยาลัยมหาสารคาม
** มหาวิทยาลัยวลัยลักษณ์
** มหาวิทยาลัยเทคโนโลยีสุรนารี
** มหาวิทยาลัยเทคโนโลยีพระจอมเกล้าธนบุรี
** สถาบันบัณฑิตพัฒนบริหารศาสตร์
** สถาบันบัณฑิตศึกษาจุฬาภรณ์
** สถาบันวิทยสิริเมธี
* **กลุ่มพัฒนาเทคโนโลยีและส่งเสริมการสร้างนวัตกรรม** ได้แก่
** มหาวิทยาลัยบูรพา
** มหาวิทยาลัยแม่โจ้
** มหาวิทยาลัยทักษิณ
** มหาวิทยาลัยสยาม
** มหาวิทยาลัยอุบลราชธานี
** มหาวิทยาลัยนราธิวาสราชนครินทร์
** มหาวิทยาลัยเทคโนโลยีพระจอมเกล้าพระนครเหนือ
** มหาวิทยาลัยเทคโนโลยีราชมงคลกรุงเทพ
** มหาวิทยาลัยเทคโนโลยีราชมงคลตะวันออก
** มหาวิทยาลัยเทคโนโลยีราชมงคลธัญบุรี
** มหาวิทยาลัยเทคโนโลยีราชมงคลพระนคร
** มหาวิทยาลัยเทคโนโลยีราชมงคลรัตนโกสินทร์
** มหาวิทยาลัยเทคโนโลยีราชมงคลล้านนา
** มหาวิทยาลัยเทคโนโลยีราชมงคลศรีวิชัย
** มหาวิทยาลัยเทคโนโลยีราชมงคลสุวรรณภูมิ
** มหาวิทยาลัยเทคโนโลยีราชมงคลอีสาน
** มหาวิทยาลัยราชภัฏพิบูลสงคราม
** สถาบันเทคโนโลยีจิตรลดา
** สถาบันเทคโนโลยีพระจอมเกล้าเจ้าคุณทหารลาดกระบัง
* **กลุ่มพัฒนาชุมชนท้องถิ่นหรือชุมชนอื่น** ได้แก่
** มหาวิทยาลัยศรีนครินทรวิโรฒ
** มหาวิทยาลัยกาฬสินธุ์
** มหาวิทยาลัยนครพนม
** มหาวิทยาลัยหาดใหญ่
** มหาวิทยาลัยพะเยา
** มหาวิทยาลัยวงษ์ชวลิตกุล
** มหาวิทยาลัยการจัดการและเทคโนโลยีอีสเทิร์น
** มหาวิทยาลัยภาคตะวันออกเฉียงเหนือ
** มหาวิทยาลัยราชภัฏกาญจนบุรี
** มหาวิทยาลัยราชภัฏกำแพงเพชร
** มหาวิทยาลัยราชภัฏจันทรเกษม
** มหาวิทยาลัยราชภัฏชัยภูมิ
** มหาวิทยาลัยราชภัฏยะลา
** มหาวิทยาลัยราชภัฏร้อยเอ็ด
** มหาวิทยาลัยราชภัฏเชียงราย
** มหาวิทยาลัยราชภัฏเชียงใหม่
** มหาวิทยาลัยราชภัฏเทพสตรี
** มหาวิทยาลัยราชภัฏธนบุรี
** มหาวิทยาลัยราชภัฏนครราชสีมา
** มหาวิทยาลัยราชภัฏนครศรีธรรมราช
** มหาวิทยาลัยราชภัฏนครสวรรค์
** มหาวิทยาลัยราชภัฏบ้านสมเด็จเจ้าพระยา
** มหาวิทยาลัยราชภัฏบุรีรัมย์
** มหาวิทยาลัยราชภัฏพระนคร
** มหาวิทยาลัยราชภัฏพระนครศรีอยุธยา
** มหาวิทยาลัยราชภัฏภูเก็ต
** มหาวิทยาลัยราชภัฏมหาสารคาม
** มหาวิทยาลัยราชภัฏเพชรบูรณ์
** มหาวิทยาลัยราชภัฏราชนครินทร์
** มหาวิทยาลัยราชภัฏรำไพพรรณี
** มหาวิทยาลัยราชภัฏลำปาง
** มหาวิทยาลัยราชภัฏเลย
** มหาวิทยาลัยราชภัฏวไลยอลงกรณ์ ในพระบรมราชูปถัมภ์
** มหาวิทยาลัยราชภัฏศรีสะเกษ
** มหาวิทยาลัยราชภัฏสกลนคร
** มหาวิทยาลัยราชภัฏสงขลา
** มหาวิทยาลัยราชภัฏสุราษฎร์ธานี
** มหาวิทยาลัยราชภัฏสุรินทร์
** มหาวิทยาลัยราชภัฏหมู่บ้านจอมบึง
** มหาวิทยาลัยราชภัฏอุดรธานี
** มหาวิทยาลัยราชภัฏอุตรดิตถ์
** มหาวิทยาลัยราชภัฏอุบลราชธานี
** มหาวิทยาลัยราชภัฏสวนดุสิต
** วิทยาลัยบัณฑิตเอเซีย
** วิทยาลัยพิชญบัณฑิต
** วิทยาลัยสันตพล
** สถาบันวิทยาลัยชุมชน
** สถาบันการเรียนรู้เพื่อปวงชน
* **กลุ่มพัฒนาปัญญาและคุณธรรมด้วยหลักศาสนา** ได้แก่
** มหาวิทยาลัยมหาจุฬาลงกรณราชวิทยาลัย
** มหาวิทยาลัยมหามกุฏราชวิทยาลัย
* **กลุ่มผลิตและพัฒนาบุคลากรวิชาชีพและสาขาจำเพาะ** ได้แก่
** มหาวิทยาลัยนวมินทราธิราช
** มหาวิทยาลัยรามคำแหง
** มหาวิทยาลัยราชพฤกษ์
** มหาวิทยาลัยเกษมบัณฑิต
** มหาวิทยาลัยธุรกิจบัณฑิตย์
** มหาวิทยาลัยหัวเฉียวเฉลิมพระเกียรติ
** มหาวิทยาลัยฟาร์อีสเทอร์น
** มหาวิทยาลัยราชภัฏนครปฐม
** มหาวิทยาลัยราชภัฏเพชรบุรี
** มหาวิทยาลัยราชภัฏสวนสุนันทา
** วิทยาลัยนานาชาติเซนต์เทเรซา
** วิทยาลัยเซาธ์อีสท์บางกอก
** สถาบันการพยาบาลศรีสวรินทิรา สภากาชาดไทย
** สถาบันเทคโนโลยีปทุมวัน
** สถาบันอาศรมศิลป์
** สถาบันดนตรีกัลยาณิวัฒนา
** สถาบันกันตนา
** สถาบันบัณฑิตพัฒนศิลป์

## อ้างอิง

หมวดหมู่:กลุ่มมหาวิทยาลัย
หมวดหมู่:จุฬาลงกรณ์มหาวิทยาลัย
หมวดหมู่:มหาวิทยาลัยเกษตรศาสตร์
หมวดหมู่:มหาวิทยาลัยธรรมศาสตร์
หมวดหมู่:มหาวิทยาลัยมหิดล
หมวดหมู่:มหาวิทยาลัยเชียงใหม่
หมวดหมู่:มหาวิทยาลัยขอนแก่น
หมวดหมู่:มหาวิทยาลัยสงขลานครินทร์
หมวดหมู่:มหาวิทยาลัยเทคโนโลยีพระจอมเกล้าธนบุรี
หมวดหมู่:มหาวิทยาลัยเทคโนโลยีสุรนารี